बाक्सा जिल्ला 63 नं चापागुरि बिधान सभा बियाबनि इउ. पि.पि.एल आयजो आफादा फैबाइ थानाइ बिधान सभा बियाबाव इउ.पि.पि.एल हान्जाखौ देरहासार खालामनो गेदेरथार आयजोफोरनि साकेल रेलि खालामदो । बे साइकेल रेलिखौ बेखेवदोंमोन 63 नं चापागुरि बिधान सभा बियाबनि बिजाथि उरखाव गोरा ब्रह्म’ बिथांङा। लोगोसेनो राबां दखरा इउ.पि.पि.एल हान्जानि मावख’बो बेखेवदों आरो बे मावख’खौबो 63 नं चापागुरि बिधान सभा बियाबनि बिजाथि उरखाव गोरा ब्रह्म’ बिथांङां बेखेवना होलांङों । उरखाव गोरा ब्रह्म’ बिथांङां खौरां गिरिनि सोंनायाव फोरमायदोंदि फैबाय थानाय बिधान सभा बियाब’आव जेथिं नायो बेखैनो इउ.पि.पि.एल हान्जाखौ नुनो मोनो आरो बेवहाइ आयजोफोरनि बाहागो लानायखौ बांसिन नुनो मोनदों आरो आइजोफोरा इउ.पि.पि.एल हान्जाखौ देरहासार खालामनो नारा- नाथा नाजादों आरो ब्रह्म बिथांङा आइजो फोरनि बिहोमाजों गावनि देरहासार जानायखौ रोखा होननानै फोरमायदों ।